SEWE SKAKERINGS VAN MISLEIDENDE INLIGTING – US-KONSEPTAALBELEID V.2 - AfriForum
AfriForum Jeug is van mening dat die Jakes Gerwel-verslag wat die ANC in Januarie 2002 vrygestel het, naamlik om twee enkelmedium universiteite (Maties en Pukke) te behou, eerbiedig moet word. AfriForum Jeug stem – ironies genoeg – saam met die ANC se navorsing en standpunt dat Maties enkelmedium moet word. Uit die beperkte opsies wat die US bied sal 'n parallelmediummodel met Afrikaans en Engels vir eers doeltreffend wees. Die parallelmedium kan dan stadig maar seker die weg baan vir die US om terug te keer na enkelmedium Afrikaans.
Kom ons ontleed die inhoud van die nuutste konseptaalbeleid van die Universiteit Stellenbosch.
Afrikaans enkelmedium en die Konstitusionele Hof:
Die US argumenteer deur die loop van die dokument dat dit nie finansieel volhoubaar is om Afrikaans as onderrigmedium te behou nie, tog was dit vir amper 'n eeu die geval en die ANC-verslag beveel dit selfs aan. In die privaat sektor het tersiêre instellings soos Akademia en Sol-Tech, om net twee te noem, die enkelmediumbeleid uiters suksesvol ingestel. Nuwe, moderne instellings het die geneigdheid om beter te presteer as ouer instellings wat nie veerkragtig of buigbaar is nie.
Alana Bailey, hoof van Kultuursake by AfriForum, som dit goed op: "As die universiteitsbestuur Afrikaans as onderrigmedium behou het en eerder die tyd en regskostes al in 2016 vir die totstandkoming van so 'n akademie aangewend het, was die posisie van al drie die tale aan die Universiteit van die Vrystaat vandag waarskynlik sterker, en het vier jaar se studente wat nie eerstetaalsprekers van Engels is nie al daarby gebaat." Verwysing na dié sentrum word gerieflikheidshalwe uit die US se dokument gelaat aangesien dit verdoemend is vir hulle argument teen Afrikaans en isiXhosa.
Die agenda en motief om Afrikaans te vernietig:
Jansen is ook al op rekord waar hy die verbode "k-woord" gebruik, tog gee sy bevoorregte posisie hom beskerming, waar 'n gewone landsburger sekerlik voor die regsbank gesleep sou word. Prof. Jansen is tans verbonde aan die Fakulteit Opvoedkunde aan die US.
ANC-transformasie en die NDR:
Net 'n vinnige blik op transformasie en waar dit al "gewerk" het en wat mense daarvan dink.
Net 'n paar ander voorbeelde waar transformasie al "suksesvol" toegepas is: Eskom, Denel, die SA Poskantoor, Suid-Afrikaanse Lugdiens en nog meer. Met hierdie transformasierekord is dit duidelik waarheen die US en die Hoërskool DF Malan op pad is. Die eintlike vraag is hoekom die US 'n pad van selfvernietiging kies?
Engels as die enigste opsie:
Die US is 'n staatsinstelling en volg die nuwe rassesegregasiewette en gevolglike ANC-wetgewing. Die publiek is naïef as hulle dink 'n tersiêre instelling sal teen die staat standpunt inneem. Waar was die akademici in Soviet Rusland, 1930's/40's Duitsland en China, wat steeds konsentrasiekampe het vir minderhede wat vir hul menswaardigheid, taal en geloof veg? Ironies genoeg is dit juis hierdie instellings wat die US in hul "transtaligheid"-debat aanhaal.
Meertaligheid by die US:
Funksionele meertaligheid word voorgehou as die roete wat die US wil neem. AfriForum Jeug sal dit as 'n goeie tweede opsie beskou ná 'n tydelike parallelmedium wat oorskakel na Afrikaans-enkelmedium. Tog word die term "funksionele meertaligheid" later gebruik. Dit is soortgelyk aan 'n man wat vir sy vrou sê sy is funksioneel die enigste een vir hom …
AfriForum Jeug koop dus nie die gelaaide argument van die US nie.
Die US sluit die dokument af met die opinie van die rektoraat. Die slot begin met die argument dat die aanvraag na Afrikaans afneem, maar tog is dit nêrens met betroubare data bewys nie. Verder word daar genoem dat Afrikaans as parallelle opsie te duur is – hoewel daar kleiner instellings is met minder finansiële ondersteuning wat dit kan regkry. Daar is ook geen bewyse dat die Departement van Hoër Onderwys en Opleiding geweier het om Afrikaans aan die US te befonds nie. Is dit dalk tyd vir die "ras-aktiviste" op die US-bestuur om af te tree en plek te maak vir meer bevoegde bestuur? Die opvoeding en opleiding van ons jeug moet tog 'n universiteit se primêre funksie wees, nie die bevordering van politieke agendas nie. Die dokument eindig uiteindelik met 'n gevolgtrekking dat 'n meertalige opsie voorkeur geniet – sonder enige waarborge en waar "inklusiwiteit" voorgehou word as rede vir die besluit. Dit is ironies dat die US oortuig is dat inklusiwiteit bereik gaan word deur studente van sekere taalgroepe uit te sluit. Die dokument in sy totaliteit is vol misleidende inligting en eindig op 'n manier waar die US carte blanche het om te maak en breek soos hulle wil sonder enige gevolge of implikasies vir besluite wat geneem word.